text: Fortsat voldsom brand - knap så giftig røg
  09 december 2011 kl. 16.19
  Branden på på RC Plast på Gellerupvej i Varde er stadig meget voldsom - men nu vurderer politiet, at røgen er mindre giftig end først antaget.
   
  Plastfabrikken genruger affaldsplast af to forskellige typer. Det er nu bekræftet, at de to typer plast ikke udvikler særlig giftig røg. Alligevel skal man sørge for ikke at opholde sig i røgen.
   
  Syd- og Sønderjyllands Politi anbefaler fortsat borgere, der bor i i den flere kilometer lange røgfane at gå inden døre og lukke vinduer, døre og ventilationsanlæg. Hvis man har været inde i røgfanen og føler gener, skal man søge læge eller lægevagt.
  